

**ОПЕРАТИВНА ПРОГРАМА ЗА ХРАНИ И/ИЛИ ОСНОВНО МАТЕРИАЛНО ПОДПОМАГАНЕ**

**ФОНД ЗА ЕВРОПЕЙСКО ПОДПОМАГАНЕ НА НАЙ-НУЖДАЕЩИТЕ СЕ ЛИЦА**

***Операция „Осигуряване на топъл обяд 2016-2020 „***

***ДОГОВОР BG05FMOP001-3.002-0207-C04“Осигуряване на топъл обяд в община Добричка“***

|  |
| --- |
|  |

**Продължава предоставянето на топлия обяд**

**за нуждаещите се лица от Община Добричка.**

****

Съгласно Допълнително споразумение подписано между представители на АСП и кмета на община Добричка инж.Т. Петков, ще продължи подпомагането на най-бедните хора от селата и през зимните месеци на 2019г.-2020г. за 240 потребителя, в почти всички 67 населени места на общината. Това са самотно живеещи лица и семейства, получаващи минимални пенсии, скитащи и бездомни деца и лица с доказана липса на доходи и близки, които да се грижат за тях. Предоставянето на топлия обяд се финансира по Оперативна програма за храни и/или основно материално стимулиране от Фонд на европейско подпомагане на стойност 181534. 47 лв.

Реализирането на дейностите по предоставяне на топъл обяд в Община Добричка са в резултат на доказаната ефективност и постигнат широк обществен отзвук.Те целят постигане на по-добро качество на живот, чрез създаване на реални условия за предотвратяване риска от глад и недохранване за уязвими групи в обществото, които поради социално икономически проблеми не са в състояние сами да задоволят потребността от храна.

Договорените дейности се реализират, чрез Домашен социален патронаж на територията на община Добричка в периода от 01.02.2019г. до 30.04.2019г. и включват предоставяне на обяд – супа, основно ястие и хляб на стойност 2.50 лв. на ден . За тази цел в община Добричка през 2018г. е подновена автомобилната база на социалния патронаж с 3 броя автомобили- тип „пикап“, които ще допринесат за по-добро качество на предоставяната услуга.

Наред с топлия обяд ще се реализират и съпътстващи мерки спрямо потребителите, изразяващи се в индивидуално консултиране относно възможностите за ползване на други социални услуги, административни общински услуги, консултиране относно здравословно и балансирано хранене и други форми на подкрепа предвид нуждите и проблемите им.

Чрез реализация на проекта „Осигуряване на топъл обяд в Община Добричка“ ще се разшири кръга и видовете социални услуги в общността, което ще бъде отговор на алтернативите за разширяване на възможностите за подкрепа и грижа в обичайна домашна среда на жителите от общината.